CELEX: 62008TN0060
Language: et
Date: 2009-01-12 00:00:00
Title: Kohtuasi T-60/08 P: Georgi Kerelovi 12. jaanuaril 2009 esitatud apellatsioonkaebus Euroopa Ühenduste Avaliku Teenistuse Kohtu 29. novembri 2007 . aasta otsuse peale kohtuasjas F-19/07: Kerelov vs . komisjon

21.3.2009   
            
            
               ET
            
            
               Euroopa Liidu Teataja
            
            
               C 69/39
            
         Georgi Kerelovi 12. jaanuaril 2009 esitatud apellatsioonkaebus Euroopa Ühenduste Avaliku Teenistuse Kohtu 29. novembri 2007. aasta otsuse peale kohtuasjas F-19/07: Kerelov vs. komisjon
   (Kohtuasi T-60/08 P)
   (2009/C 69/91)
   Kohtumenetluse keel: prantsuse
   Pooled
   
      Hageja: Georgi Kerelov (Pazardzhik, Bulgaaria) (esindaja: advokaat A. Kerelov)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               Tühistada Euroopa Liidu Avaliku Teenistuse Kohtu 19. novembri 2007. aasta otsus kohtuasjas F-19/07: Kerelov vs. komisjon;
            
         
               —
            
            
               kiita heaks hageja poolt esimeses astmes esitatud järeldused;
            
         
               —
            
            
               mõista kohtukulud tervikuna välja kostjalt.
            
         Väited ja peamised argumendid
   Käesolevas apellatsioonkaebuses palub hageja tühistada Avaliku Teenistuse Kohtu 29. novembri 2007. aasta otsus kohtuasjas F-19/07: Kerelov vs. komisjon, millega jäeti rahuldamata hagi, milles hageja palus ühelt poolt tühistada avaliku konkursi EPSO/AD/43/06 komisjoni otsused mitte kanda teda nimetatud konkursi reservnimekirja ja jätta ta konkursist välja, ning teiselt poolt hüvitada väidetavalt tekitatud kahju.
   Oma apellatsioonkaebuse toetuseks esitab hageja kümme väidet, mille aluseks on:
   
               —
            
            
               haldusmenetlust reguleerivate põhimõtete rikkumine tõendite osas, kuna Avaliku Teenistuse Kohus pööras tõendamiskoormise ümber;
            
         
               —
            
            
               võistlevuse põhimõtte rikkumine, kuna Avaliku Teenistuse Kohus ei määranud hagejale piisavat tähtaega seisukoha võtmiseks toimikusse lisatud uute dokumentide suhtes;
            
         
               —
            
            
               menetluse avalikkuse põhimõtte rikkumine, kuna Avaliku Teenistuse Kohus ei pidanud pärast uute dokumentide esitamist uut istungit;
            
         
               —
            
            
               erapooletuse kohustuse rikkumine, kuna Avaliku Teenistuse Kohus ei võtnud vajalikke meetmeid toimiku läbi vaatamiseks;
            
         
               —
            
            
               õigusnormi rikkumine, kuna Avaliku Teenistuse Kohus leidis, et kandidaadi väljajätmise pädevus on konkursikomisjonil ja mitte Euroopa Ühenduste Personalivaliku Ameti (EPSO) direktoril;
            
         
               —
            
            
               õigusnormi rikkumine, kuna Avaliku Teenistuse Kohus leidis, et konkursi kandidaadi ja konkursikomisjoni liikmete vaheliste kontaktide keeld lõpeb hetkel, mil reservnimekiri avaldatakse Euroopa Liidu Teatajas ja mitte hetkel, kui konkursikomisjon oma töö lõpetab;
            
         
               —
            
            
               haldusõiguse põhimõtete rikkumine, kinnitades konkursikomisjoni 2. veebruari 2007. aasta otsuse hageja väljajätmise kohta konkursilt, kuivõrd:
               
                           —
                        
                        
                           nimetatud otsust ei lisatud toimikusse originaalversioonis;
                        
                     
                           —
                        
                        
                           nimetatud otsus ei sisaldanud piisavalt täpseid põhjendusi selleks, et adressaadil oleks võimalik teada saada selle otsuse aluseks olevatest täpsetest asjaoludest; ja
                        
                     
                           —
                        
                        
                           konkursikomisjon ei kutsunud hagejat selgitama talle etteheidetavaid asjaolusid, nimelt konkursikomisjonile kahe kirja saatmist;
                        
                     
         
               —
            
            
               omal algatusel mistahes muu Avaliku Teenistuse Kohtu poolt kohaldatama pidanud õigusnormide rikkumise uurimine.